Dis hierdie einste haglike omstandighede wat Sanet Fagan van SA Cares for Life aan die hart gegryp het en gelei het tot hulle betrokkenheid met ‘n strategie wat van binne af buite toe werk. Sy het die eerste dag wat sy daar aangekom het by die mense in hulle plastiekhuisies gaan sit om te hoor hoe hulle die nood beleef. “Veiligheid vir ons vrouens en ‘n skool vir ons kinders,” was hulle eenvoudige versoek en as ons van buite af instorm met ‘n antwoord wat vir ons reg klink, kan ons die vraag soms heeltemal mis…